Airalo

Airalo është një treg kartash eSIM. Ai u ofron udhëtarëve karta eSIM në më shumë se 200 shtete dhe rajone në mbarë botën, duke u dhënë atyre akses të menjëhershëm në internet jashtë. Që prej 31 mars 2024, aplikacioni Airalo ka mbi 10 milionë përdorues dhe disponohet në App Store dhe Google Play Store në 53 gjuhë.

 Historia 
Airalo është një startup me bazë në SHBA i themeluar në 2019 nga Abraham Burak and Bahadir Ozdemir. Qëllimi i tyre është t'u japin udhëtarëve akses në lidhje të menjëhershme, të përballueshme, globale nëpërmjet teknologjisë eSIM.

Abraham dhe Bahadir janë sipërmarrës digjitalë nomadë, të cilët i kanë përjetuar drejpërsëdrejti kufizimet e lidhjes në udhëtim. Teknologjia eSIM paraqiti një mundësi për t'u ofruar udhëtarëve një alternativë më të përballueshme dhe të aksesueshme.

Në 2019, Airalo siguroi 1,9 milionë dollarë amerikanë financim fillestar nga fondi indian Surge i Antler dhe Sequoia Capital. Në 2021, siguroi 5 milionë dollarë amerikanë financim për Serinë A. Dhe në 2023, 60 milionë dollarë amerikanë financim për Serinë B. e& Capital, krahu i sipërmarrjes së e& (njohur më mirë si operatori Etisalat me bazë në Emiratet e Bashkuara Arabe), udhëhoqi raundin me pjesëmarrjen e 'gjeneratorit' startup Antler Elevate, Liberty Global, Rakuten Capital, Singtel Innov8, Surge (fond i fazës së hershme drejtuar nga Peak XV, njohur më parë si Sequoia Capital India dhe SEA), Orange, T Capital (krahu i sipërmarrjes së Deutsche Telecom), KPN Ventures, Telefónica Ventures dhe I2BF Global Ventures.

 Referime